b'\n_START_ARTICLE_\nGunbuster\n_START_PARAGRAPH_\nGunbuster on Gainaxin tuottama japanilainen anime._NEWLINE_T\xc3\xa4h\xc3\xa4n animeen sekoittuu draamaa, toimintaa ja sci-fi\xc3\xa4. Anime luotiin vuonna 1988 ja animen koko nimi on Gunbuster Top o Nerae! (\xe3\x83\x88\xe3\x83\x83\xe3\x83\x97\xe3\x82\x92\xe3\x81\xad\xe3\x82\x89\xe3\x81\x88!) mik\xc3\xa4 voidaan k\xc3\xa4\xc3\xa4nt\xc3\xa4\xc3\xa4 Aim for the Top! T\xc3\xa4ss\xc3\xa4 kuusiosaisessa sarjassa p\xc3\xa4\xc3\xa4painona on ihmissuhteet ja mechat kyll\xc3\xa4stettyn\xc3\xa4 toiminnalla, joka tapahtuu suurimmaksi osaksi avaruudessa._NEWLINE_Tarina kertoo nuoresta Noriko Takaya nimisest\xc3\xa4 tyt\xc3\xb6st\xc3\xa4, joka on sarjan alussa koulukiusattu, mutta monien vastoink\xc3\xa4ymisten my\xc3\xb6t\xc3\xa4 h\xc3\xa4nest\xc3\xa4 tulee Gunbusterin ohjaaja. My\xc3\xb6hemm\xc3\xa4ss\xc3\xa4 vaiheessa h\xc3\xa4nen harteillensa j\xc3\xa4\xc3\xa4 ihmiskunnan pelastaminen avaruusolentojen hy\xc3\xb6kk\xc3\xa4ykselt\xc3\xa4._NEWLINE_Erikoisuutena t\xc3\xa4ss\xc3\xa4 sarjassa on mustavalkoiseksi tehty loppuosa ja v\xc3\xa4li-episodit, joissa pidet\xc3\xa4\xc3\xa4n "fysiikan oppitunteja". N\xc3\xa4m\xc3\xa4 oppitunnit pit\xc3\xa4v\xc3\xa4t enemm\xc3\xa4n tai v\xc3\xa4hemm\xc3\xa4n paikkaansa, mutta ovat realistista antia, kun kysymys on animesta._NEWLINE_Gunbusterista tuli my\xc3\xb6s jatkoa vuonna 2004 nimell\xc3\xa4 Gunbuster 2, Top o Nerae.'